Competiția dintre SUA și China în spațiu se extinde. Varianta chinezească a Starlink prinde contur
Proiectul de creare a unei rețele chineze gigantice de internet prin satelit, Qianfan Constellation, a început oficial. Scopul acestei inițiative este de a lansa o rețea globală de internet prin satelit, pe orbita joasă a Pământului (LEO) care ar putea concura cu Starlink de la SpaceX, a miliardarului Elon Musk.